ตีหัว บอล มอบตัว ชนวนแค้นจีบหญิง
บอล-จิตรภาณุ, ในลานจอดรถห้างดัง ที่แท้เป็นเรื่องเก่าแย่งจีบหญิง ผู้ก่อเหตุยังติดใจ ประกอบกับเจอบังเอิญในห้าง เลยเดินตามใช้เข็มขัดพันกำปั้นก่อนสบโอกาสทุบหัวจากด้านหลัง ผู้จัดการส่วนตัวนักแสดง หนุ่มเผยสรุปเย็บรวม 5 เข็ม ส่วนคดีความทั้งคู่ปรับความเข้าใจกันได้ ปล่อยให้เป็นไปตามกระบวนการ,จากเหตุบอล-จิตรภาณุ กลมแก้ว นักแสดงของสถานีโทรทัศน์ไทยทีวีสีช่อง 3 ถูกคนร้ายใช้สายเข็มขัดพันที่กำปั้นแล้วทุบศีรษะแตก ต้องเย็บ 3 เข็ม ขณะเดินไปขึ้นรถในลานจอดรถชั้นใต้ดินห้างสแควร์วัน แขวงวังใหม่ เขตปทุมวัน กทม. ก่อนเจ้าตัวเข้าแจ้งความกับตำรวจ สน.ปทุมวัน โดยระบุว่าไม่ทราบชนวนเหตุ,ความคืบหน้า ที่ สน.ปทุมวัน เมื่อเวลา 10.00 น. วันที่ 8 พ.ค. พ.ต.อ.ภพธร จิตต์หมั่น ผกก.สน.ปทุมวัน เปิดเผยว่า ขณะนี้ผู้ก่อเหตุติดต่อขอมอบตัวแล้ว ทราบชื่อนายภาวี หรือซี แสวงสัตย์ อายุ 30 ปี ประกอบธุรกิจเปิดร้านขายรองเท้า ที่ชั้นจี ห้างที่เกิดเหตุ เบื้องต้นพบสาเหตุมาจากปัญหาส่วนตัวของทั้ง 2 ฝ่าย เผอิญทั้งคู่มาเจอกันที่ลานจอดรถ เกิดการทำร้ายร่างกายกัน ผู้ก่อเหตุไม่ได้เตรียมอาวุธมา แต่ใช้เข็มขัดพันรอบมือ ปรี่เข้าชกต่อยศีรษะนักแสดงหนุ่มจากด้านหลัง จนหัวเข็มขัดตกอยู่ที่เกิดเหตุ ส่วนสายเข็มขัดทาง รปภ.ของห้างฯ นำมามอบให้ตำรวจภายหลัง,เบื้องต้นส่งผู้ก่อเหตุให้พนักงานสอบสวนลงบันทึกประจำวันไว้เป็นหลักฐาน ว่ามามอบตัวและรับสารภาพเป็นผู้ก่อเหตุ ก่อนพิมพ์ลายนิ้วมือ แจ้งข้อหาทำร้ายร่างกายผู้อื่นให้ได้รับบาดเจ็บ ขณะนี้อยู่ระหว่างสอบปากคำผู้ต้องหา ข้อหาดังกล่าวสามารถไกล่เกลี่ยได้ ขึ้นอยู่กับผู้เสียหายจะยินยอมหรือไม่ หากไม่ยินยอมก็สามารถนำใบรับรองแพทย์เข้ามาแจ้งความเพิ่มเติมได้ ส่วนภาพจากกล้องวงจรปิดทางตำรวจฝ่ายสืบสวนเก็บรวบรวมได้เป็นหลักฐานแล้ว แต่ไม่สามารถเปิดเผยได้เนื่องจากทางห้างฯแจ้ง อาจเข้าข่ายละเมิดสิทธิส่วนบุคคลและกระทบต่อระบบรักษาความปลอดภัย พ.ต.อ.ภพธรกล่าว,ผู้สื่อข่าวสอบถามอาการของบอล-จิตรภาณุ จากผู้จัดการส่วนตัว ทราบว่า นักแสดงหนุ่มนอนรักษาตัวอยู่โรงพยาบาลพญาไท 2 และต้องเย็บแผลเพิ่มอีก 2 เข็ม รวมเป็น 5 เข็ม เนื่องจากแผลบวมปริมีเลือดไหล จึงไม่สามารถเดินทางมาสถานีตำรวจได้ทันทีและอยู่ระหว่างรอใบรับรองแพทย์ คาดสามารถเดินทางมาพบคู่กรณีได้ในช่วงเย็น เพื่อพูดคุยถึงเหตุการณ์ที่เกิดขึ้นทั้งหมด,ต่อมาเวลา 16.00 น. บอล-จิตรภาณุ พร้อมผู้จัดการส่วนตัว เดินทางมาที่ สน.ปทุมวัน เพื่อพบพนักงานสอบสวน ก่อนเปิดเผยว่า ไม่รู้จักและไม่คุ้นหน้ากับนายภาวีคู่กรณี ยังรู้สึกงงกับเหตุการณ์ ทั้งหมดเกิดขึ้นอย่างรวดเร็ว ซ้ำยังถูกทำร้ายจากด้านหลัง ทีแรกนึกว่าเพื่อนหยอกเล่น แต่เมื่อโดนตีหลายครั้งจึงมั่นใจว่าไม่ใช่การหยอกเล่น ตอนนั้นไม่สามารถจับใจความได้ว่านายภาวีพูดอะไรบ้าง ส่วนสาเหตุจะเป็นเรื่องชู้สาวหรือไม่นั้น ไม่น่าใช่ แต่ถ้าเป็นเรื่องจริงต้องขอโทษด้วย อยากคุยกันมากกว่าว่าเรื่องอะไรกันแน่ เพราะยังกังวลไม่รู้จักกับนายภาวี แต่นายภาวีรู้จักตน และด้วยหน้าที่การงาน หลังจากนี้ต้องระวังตัวให้มากขึ้น ไปสถานที่สาธารณะให้น้อยลง,มีรายงานว่า จากแนวทางการสืบสวน พบชนวนเหตุเมื่อประมาณปลายปี 60 นายภาวีผู้ก่อเหตุเคยคบหาแฟนสาวคนหนึ่ง ระหว่างนั้นนักแสดงหนุ่มรายนี้เข้ามาพัวพันจนนายภาวีต้องเลิกรากับแฟนสาว ก่อนแต่งงานมีครอบครัวไปเมื่อช่วงต้นปีที่ผ่านมา กระทั่งวันเกิดเหตุนายภาวีมาเจอบอล-จิตรภาณุ แบบบังเอิญในห้างดังกล่าว ด้วยความแค้นจึงเดินตามลงมาที่ลานจอดรถก่อเหตุทำร้ายร่างกาย,กระทั่งเวลา 18.00 น. หลังบอล-จิตรภาณุ นักแสดงหนุ่มและนายภาวี ผู้ก่อเหตุ เข้าพบพนักงานสอบสวนเพื่อไกล่เกลี่ยคดีภายในห้องพนักงานสอบสวนนานกว่า 2 ชั่วโมง ทั้งคู่เดินออกมาจากห้องด้วยสีหน้าเรียบเฉย ก่อนจับมือขอโทษกันต่อหน้าสื่อมวลชนที่มารอทำข่าว ทั้งคู่กล่าวเพียงสั้นๆว่า เรื่องราวที่เกิดขึ้น ทั้งหมดนั้นเป็นเรื่องเข้าใจผิด ก่อนนายภาวีจะรีบเดินทาง กลับโดยไม่ให้สัมภาษณ์แต่อย่างใด,ขณะที่บอล-จิตรภาณุกล่าวเพิ่มเติมว่า หลังจากพูดคุยกันรู้สึกสบายใจขึ้น ยินดีให้อภัยและไม่ติดใจเอาความเพราะเป็นเรื่องเข้าใจผิด ต่างฝ่ายต่างเป็นลูกผู้ชายพอ ส่วนคดีได้เจรจายอมความกัน ไม่อยากให้เป็นเรื่องใหญ่ คู่กรณีรับผิดชอบค่ารักษาพยาบาลทั้งหมด,ด้าน พ.ต.อ.ภพธรเปิดเผยว่า พนักงานสอบสวนเตรียมนำสำนวนคดีส่งฟ้องศาลแขวงปทุมวัน อัตราโทษคดีนี้มีโทษจำคุก 2 ปี ปรับไม่เกิน 40,000 บาท หรือทั้งจำทั้งปรับ แต่เนื่องจากผู้ต้องหาเข้ามอบตัวและรับสารภาพพร้อมยินยอมชดใช้ค่ารักษาพยาบาล เป็นเหตุให้บรรเทาโทษได้ ส่วนจะรอลงอาญาหรือไม่ ขึ้นอยู่กับดุลพินิจศาล
มอบตัวแล้ว มือทุบหัวนักแสดงหนุ่ม บอล-จิตรภาณุ ในลานจอดรถห้างดัง ที่แท้เป็นเรื่องเก่าแย่งจีบหญิง ผู้ก่อเหตุยังติดใจ
บอล จิตรภาณุ,พระเอกช่อง3,ตบหัวพระเอกแตก,บอล ช่อง3,ดารา,ข่าวทั่วไป